CELEX: 32016D2366
Language: sk
Date: 2016-12-19 00:00:00
Title: Vykonávacie rozhodnutie Komisie (EÚ, Euratom) 2016/2366 z 19. decembra 2016, ktorým sa stanovujú vzory výkazov o stave účtov, pokiaľ ide o nároky na vlastné zdroje, ako aj formulár na podávanie správ o nevymožiteľných sumách zodpovedajúcich nárokom na vlastné zdroje v zmysle nariadenia Rady (EÚ, Euratom) č. 609/2014

22.12.2016   
            
            
               SK
            
            
               Úradný vestník Európskej únie
            
            
               L 350/30
            
         VYKONÁVACIE ROZHODNUTIE KOMISIE (EÚ, Euratom) 2016/2366
   z 19. decembra 2016,
   ktorým sa stanovujú vzory výkazov o stave účtov, pokiaľ ide o nároky na vlastné zdroje, ako aj formulár na podávanie správ o nevymožiteľných sumách zodpovedajúcich nárokom na vlastné zdroje v zmysle nariadenia Rady (EÚ, Euratom) č. 609/2014
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na Zmluvu o založení Európskeho spoločenstva pre atómovú energiu,
   so zreteľom na nariadenie Rady (EÚ, Euratom) č. 609/2014 z 26. mája 2014 o metódach a postupe sprístupňovania tradičných vlastných zdrojov a vlastného zdroja založeného na DPH a HND a o opatreniach na zabezpečenie požiadaviek na pokladničnú hotovosť (1), a najmä na jeho článok 6 ods. 4 a článok 13 ods. 3,
   po konzultácii s Poradným výborom pre vlastné zdroje,
   keďže:
   
               (1)
            
            
               Rozhodnutím Komisie 97/245/ES, Euratom (2) sa určujú podmienky pre poskytovanie informácií členskými štátmi Komisii v rámci systému vlastných zdrojov.
            
         
               (2)
            
            
               Rozhodnutie 97/245/ES, Euratom má jeden právny základ, ktorým je nariadenie Rady (ES, Euratom) č. 1150/2000 (3). Po nadobudnutí účinnosti rozhodnutia Rady 2014/335/EÚ, Euratom (4) je prenos informácií členskými štátmi Komisii riadený dvoma nariadeniami Rady: nariadením (EÚ, Euratom) č. 608/2014 (5) a nariadením (EÚ, Euratom) č. 609/2014. Preto je vhodné prijať osobitné vykonávacie rozhodnutie Komisie pre každé z uvedených nariadení. Ustanovenia o formulároch a vzore na podávanie správ o podvodoch a nezrovnalostiach ovplyvňujúcich nároky na tradičné vlastné zdroje a o inšpekciách týkajúcich sa tradičných vlastných zdrojov stanovené v rozhodnutí 97/245/ES, Euratom sú zahrnuté vo vykonávacom rozhodnutí Komisie (EÚ, Euratom) 2016/2365 (6). Ustanovenia o vzoroch výkazov o stave účtov, pokiaľ ide o nároky na vlastné zdroje, ako aj o formulároch na podávanie správ o nevymožiteľných sumách zodpovedajúcich nárokom na vlastné zdroje stanovené v rozhodnutí 97/245/ES, Euratom by mali byť zahrnuté v tomto rozhodnutí.
            
         
               (3)
            
            
               V záujme toho, aby mohli byť správy predkladané v štruktúrovanej podobe, mali by sa vymedziť vzory na účely každomesačného predkladania výpisov z účtu „A“ a z účtu „B“.
            
         
               (4)
            
            
               Vzory výkazov o stave účtov, pokiaľ ide o nároky na vlastné zdroje, by mali odrážať úpravu sadzby nákladov na výber, ktoré si členské štáty pri výbere tradičných vlastných zdrojov, ako je stanovené v rozhodnutí 2014/335/EÚ, Euratom, majú ponechať.
            
         
               (5)
            
            
               Rozhodnutím 97/245/ES, Euratom sa od členských štátov vyžaduje, aby predkladali Komisii informácie o ministerstvách a orgánoch zodpovedných za podávanie správ. Je potrebné stanoviť povinnosť členských štátov informovať Komisiu aj o všetkých zmenách v súvislosti s danými informáciami.
            
         
               (6)
            
            
               Z dôvodov jednoznačnosti a právnej istoty by sa rozhodnutie 97/245/ES, Euratom malo zrušiť.
            
         
               (7)
            
            
               S cieľom zabezpečiť, aby členské štáty začali čo najskôr používať aktualizované formuláre, najmä pokiaľ ide modifikovanú mieru ponechania, toto rozhodnutie by malo nadobudnúť účinnosť a uplatňovať sa odo dňa jeho uverejnenia.
            
         
               (8)
            
            
               Z dôvodu konzistentnosti tohto rozhodnutia s vykonávacím rozhodnutím (EÚ, Euratom) 2016/2365 by sa obe rozhodnutia mali uplatňovať od toho istého dátumu,
            
         PRIJALA TOTO ROZHODNUTIE:
   Článok 1
   Členské štáty používajú pri príprave výkazov o stave účtov týkajúcich sa tradičných vlastných zdrojov uvedených v článku 6 ods. 4 nariadenia (EÚ, Euratom) č. 609/2014 vzory stanovené v prílohách I, II, III a IV k tomuto rozhodnutiu.
   Článok 2
   Členské štáty používajú na vypracúvanie správ o nevymožiteľných sumách zodpovedajúcich nárokom na vlastné zdroje uvedených v článku 13 ods. 3 nariadenia (EÚ, Euratom) č. 609/2014 formulár stanovený v prílohe V k tomuto rozhodnutiu. Uvedené správy predkladajú prostredníctvom elektronického riadiaceho a informačného systému.
   Článok 3
   Členské štáty informujú Komisiu o ministerstvách alebo orgánoch zodpovedných za prípravu a zasielanie výkazov uvedených v článku 1 a správ uvedených v článku 2. Členské štáty informujú Komisiu aj o akýchkoľvek zmenách v informáciách o príslušných ministerstvách alebo orgánoch.
   Článok 4
   Rozhodnutie 97/245/ES, Euratom sa zrušuje.
   Článok 5
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
   
      V Bruseli 19. decembra 2016
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 168, 7.6.2014, s. 39.
   
      (2)  Rozhodnutie Komisie 97/245/ES, Euratom z 20. marca 1997, ktoré určuje podmienky pre poskytovanie informácií členskými štátmi Komisii v rámci systému vlastných zdrojov Spoločenstva (Ú. v. ES L 97, 12.4.1997, s. 12).
   
      (3)  Nariadenie Rady (ES, Euratom) č. 1150/2000 z 22. mája 2000, ktorým sa vykonáva rozhodnutie 2007/436/ES, Euratom o systéme vlastných zdrojov Európskych spoločenstiev (Ú. v. ES L 130, 31.5.2000, s. 1).
   
      (4)  Rozhodnutie Rady 2014/335/EÚ, Euratom z 26. mája 2014 o systéme vlastných zdrojov Európskej únie (Ú. v. EÚ L 168, 7.6.2014, s. 105).
   
      (5)  Nariadenie Rady (EÚ, Euratom) č. 608/2014 z 26. mája 2014, ktorým sa ustanovujú vykonávacie opatrenia týkajúce sa systému vlastných zdrojov Európskej únie (Ú. v. EÚ L 168, 7.6.2014, s. 29).
   
      (6)  Vykonávacie rozhodnutie Komisie (EÚ, Euratom) 2016/2365 z 19. decembra 2016, ktorým sa stanovujú formuláre na podávanie správ o podvodoch a nezrovnalostiach ovplyvňujúcich nároky na tradičné vlastné zdroje, ako aj o inšpekciách týkajúcich sa tradičných vlastných zdrojov podľa nariadenia Rady (EÚ, Euratom) č. 608/2014 (pozri stranu 24 tohto úradného vestníka).
   
      PRÍLOHA I
      
   
      PRÍLOHA II
      
   
      PRÍLOHA III
      
   
      PRÍLOHA IV
      
   
      PRÍLOHA V